{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":14,"n_cols":6,"rows_kept":14,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Poziv na dostavu projektnih prijedloga „Integrator“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DARIJO KIŠIČEK","1. Opće informacije,\n1.4.Financijska alokacija Poziva, iznosi i intenziteti bespovratnih sredstava  ","S obzirom na interes koji poziv izaziva, mišljenja sam da bi povećanje alokacije bilo opravdano i nužno. Trenutno predviđena razina alociranih sredstava ne bi omogućila ostvarenje punog potncijala poziva. Povećanje alokacije osiguralo bi ravnomjernije sudjelovanje većeg broja prijavitelja čime bi se posljedično osiguralo postizanje strateških ciljeva poziva na najvišoj mogućoj razini.","Primljeno na znanje","Povećanje alokacije poziva bit će razmotreno  u okviru izvedivog s obzirom na ograničenu alokaciju  PKK 2021.-2027."]
[2,"AMBROZINA RUŽIĆ","1. Opće informacije,\n1.4.Financijska alokacija Poziva, iznosi i intenziteti bespovratnih sredstava  ","Poštovani,\nMolimo vas da razmotrite povećanje alokacije za ovaj poziv. Očekuje se značajan broj prijava, a s trenutnim iznosom bespovratnih sredstava financirat će se tek manji broj projekata. Trenutna alokacija nije u skladu s interesom na terenu i mogla bi rezultirati time da velik broj kvalitetnih projekata ostane bez financiranja.","Primljeno na znanje","Povećanje alokacije poziva bit će razmotreno  u okviru izvedivog s obzirom na ograničenu alokaciju  PKK 2021.-2027."]
[3,"LITAS, OBRT ZA PROJEKTNO SAVJETOVANJE, VL. TEO VUKSAN, RIJEKA, FRANCA PREŠERNA 46","1. Opće informacije,\n1.4.Financijska alokacija Poziva, iznosi i intenziteti bespovratnih sredstava  ","U potpunosti podržavamo komentare kolegice Hrvojke i kolege Hrvoja. Osobito komentar kolegice Hrvojke vezan uz postupak dodjele. Predmetnim natječajem bit će financirano max 15 projekata i postupak \"tko prvi preda\" je u svakom pogledu ograničavajući.","Primljeno na znanje","Ministarstvo gospodarstva je unutar Operativnog programa „Konkurentnost i kohezija 2014.-2020 već provelo poziv na dostavu projektnih prijedloga „Integrator“, referentnog broja KK.03.2.2.05, a predmetni poziv „Integrator“ po predmetu, svrsi i prihvatljivim aktivnostima sličan je spomenutom pozivu provedenom u prethodnom razdoblju. Poziv na dostavu projektnih prijedloga „Integrator“ financiran iz Programa Konkurentnost i kohezija (skrać. PKK) 2021.-2027. osmišljen je u modalitetu trajno otvorenog poziva, uzimajući u obzir specifičnosti poziva, sukladno mogućnosti iz  Pravila PKK 2021.-2027. v1. te oslanjajući se na iskustvo u postupku dodjele bespovratnih sredstava u prethodnoj perspektivi. Modalitet trajno otvorenog poziva omogućuje korisnicima da odluku o statusu projektnog prijedloga odnosno bespovratna sredstva dobiju ranije nego što bi to bilo u modalitetu privremenog poziva, što je osobito važno za projekte istraživanja, razvoja i inovacija.  Povećanje alokacije poziva bit će razmotreno  u okviru izvedivog s obzirom na ograničenu alokaciju  u PKK 2021.-2027."]
[4,"HRVOJE VARGIĆ","1. Opće informacije,\n1.4.Financijska alokacija Poziva, iznosi i intenziteti bespovratnih sredstava  ","Poštovani, molimo vas za povećanje alokacije za predmetni poziv. Na terenu postoji veliki interes među poduzećima koja bi se prijavila na poziv i sigurno se može očekivati puno veći broj prijava nego na pozivu iz 2020., a s ovom alokacijom će sredstva biti dostupna za desetak projekata. Ovako niska alokacija ne opravdava uložena sredstva od svih prijavitelja na ovaj poziv, niti vrijeme koje će UT/PT utrošiti na raspisivanje poziva, evaluaciju te kasnije praćenje provedbe. U jednakom je interesu kako potencijalnih prijavitelja tako i UT/PT da alokacija bude znatno veća.","Primljeno na znanje","Ministarstvo gospodarstva je unutar Operativnog programa „Konkurentnost i kohezija 2014.-2020 već provelo poziv na dostavu projektnih prijedloga „Integrator“, referentnog broja KK.03.2.2.05, a predmetni poziv „Integrator“ po predmetu, svrsi i prihvatljivim aktivnostima sličan je spomenutom pozivu provedenom u prethodnom razdoblju. Poziv na dostavu projektnih prijedloga „Integrator“ financiran iz Programa Konkurentnost i kohezija (skrać. PKK) 2021.-2027. osmišljen je u modalitetu trajno otvorenog poziva, uzimajući u obzir specifičnosti poziva, sukladno mogućnosti iz  Pravila PKK 2021.-2027. v1. te oslanjajući se na iskustvo u postupku dodjele bespovratnih sredstava u prethodnoj perspektivi. Modalitet trajno otvorenog poziva omogućuje korisnicima da odluku o statusu projektnog prijedloga odnosno bespovratna sredstva dobiju ranije nego što bi to bilo u modalitetu privremenog poziva, što je osobito važno za projekte istraživanja, razvoja i inovacija.  Povećanje alokacije poziva bit će razmotreno u okviru izvedivog s obzirom na ograničenu alokaciju PKK 2021.-2027."]
[5,"HRVOJKA SKOKOVIĆ HARAŠIĆ","1. Opće informacije,\n1.4.Financijska alokacija Poziva, iznosi i intenziteti bespovratnih sredstava  ","Poštovani, interes na terenu je izrazito visok, stoga molimo za povećanje alokacije po pozivu. Nadalje, s obzirom na alokaciju, primjerenije je formiranje rang liste u odnosu na vrednovanje \"tko prvi preda\".","Primljeno na znanje","Ministarstvo gospodarstva je unutar Operativnog programa „Konkurentnost i kohezija 2014.-2020 već provelo poziv na dostavu projektnih prijedloga „Integrator“, referentnog broja KK.03.2.2.05, a predmetni poziv „Integrator“ po predmetu, svrsi i prihvatljivim aktivnostima sličan je spomenutom pozivu provedenom u prethodnom razdoblju. Poziv na dostavu projektnih prijedloga „Integrator“ financiran iz Programa Konkurentnost i kohezija (skrać. PKK) 2021.-2027. osmišljen je u modalitetu trajno otvorenog poziva, uzimajući u obzir specifičnosti poziva, sukladno mogućnosti iz Pravila PKK 2021.-2027. v1. te oslanjajući se na iskustvo u postupku dodjele bespovratnih sredstava u prethodnoj perspektivi. Modalitet trajno otvorenog poziva omogućuje korisnicima da odluku o statusu projektnog prijedloga odnosno bespovratna sredstva dobiju ranije nego što bi to bilo u modalitetu privremenog poziva, što je osobito važno za projekte istraživanja, razvoja i inovacija. Povećanje alokacije poziva bit će razmotreno  u okviru izvedivog s obzirom na ograničenu alokaciju  PKK 2021.-2027."]
[6,"HRVOJKA SKOKOVIĆ HARAŠIĆ","1. Opće informacije,\n1.5.Primjena pravila o državnim potporama / potporama male vrijednosti","Poštovani, po uzoru na pravila ITP-a, molimo uvesti pravilo kako deklarirano prekoračenje de minimisa neće rezultirati odbačajem prijave već ponudom da veći dio sufinanciranja preuzme prijavitelj.","Primljeno na znanje","Sukladno točki 8.1. Uputa za prijavitelje, ako se temeljem dostavljene dokumentacije utvrdi da bi se dodjelom zatraženih potpora male vrijednosti mogla premašiti odgovarajuća gornja granica iz članka 7. stavka 1. Programa dodjele potpora male vrijednosti, pravnog temelja za ovaj Poziv, potpora male vrijednosti se ne može dodijeliti. Nadležno tijelo će u tom slučaju odrediti stopu sufinanciranja potpore male vrijednosti od nula (0) %.  Navedeno neće rezultirati odbacivanjem prijave već će prijavitelju biti ponuđeno da sam financira dio troškova koji se odnosi na potpore male vrijednosti, kao i u dosadašnjim postupanjima u slučaju kombiniranja državnih potpora i potpora male vrijednosti."]
[7,"TOMISLAV KNEŽEVIĆ","2. Prihvatljivost prijavitelja, prihvatljivost partnera i kriteriji isključenja ,\n2.2.Prihvatljivost partnera i formiranje partnerstva","Postoje li ograničenja kod društva integratora u pogledu njegove povezanosti (Povezanosti u smislu definicije iz uredbe 651/2014, Priloga I) s jednim od članova konzorcija?","Primljeno na znanje","U Pozivu nisu predviđena ograničenja u pogledu povezanosti poduzeća Integratora i prijavitelja odnosno članova konzorcija, no napominjemo da su samo MSP-ovi prihvatljivi prijavitelji i partneri, dok su prihvatljivi Integratori srednja i velika poduzeća koja su prisutna na više tržišta, imaju strukturiran dobavni lanac i lanac vrijednosti i svoje proizvode i usluge pružaju krajnjim korisnicima. Veličina poduzetnika utvrđuje se temeljem Skupne izjave (Obrazac 4 i Obrazac 5) u koju se unose unijeti sva povezana poduzeća i osobe te sva partnerska poduzeća  koja su (uzlazno ili silazno, direktno ili indirektno) u odnosu s  prijaviteljem."]
[8,"HRVOJKA SKOKOVIĆ HARAŠIĆ","2. Prihvatljivost prijavitelja, prihvatljivost partnera i kriteriji isključenja ,\n2.3.Kriteriji za isključenje prijavitelja/partnera","Poštovani, molimo da razmotrite dozvoljenost start-upa mlađih od 12 mjeseci pod uvjetom da su imali GFI 2024 te bar 1 zaposlenog temeljem sati rada kako bi se otvorio dodatan bazen prijaviteljima koji nisu prihvatljivi na Inovacije novoosnovanih MSP zbog npr. isplate dobiti u 2024, a koji pak imaju zanimljivu inovaciju pogodnu za poziv Integrator","Nije prihvaćen","Cilj Poziva je pružiti podršku komercijalizaciji inovativnih proizvoda/usluga u ciljanom strateškom segmentu (tematskom prioritetnom području u S3), a osobito kroz inovaciju procesa i organizaciju poslovanja MSP-ova koji djeluju zajedno u konzorciju kako bi uspostavili dugoročne dobavljačke odnose konzorcija MSP-ova s drugim poduzećima tzv. Integratorima i postali dio njihovog lanca vrijednosti. U tu svrhu prijavitelji moraju posjedovati i dokazati određeno poslovno iskustvo i kapacitet za provedbu projekta.  \nPrihvatljiv prijavitelj po ovom Pozivu je pravna ili fizička osoba koja je mikro, mali ili srednji poduzetnik, sukladno definiciji veličine poduzeća utvrđenoj u Prilogu I. Definicija malih i srednjih poduzeća Uredbe o općem skupnom izuzeću."]
[9,"HRVOJE LEVENTIĆ","UPUTE ZA PRIJAVITELJE,\n3. Prihvatljivost projekta","Nastavno na točku 2) iz prethodnog komentara: \n\nUzP na Inovacije novoosnovanih u Pojmovniku za pojam Inovacija između ostalog kaže: \n\"Smatra se da je proizvod uveden kada je dostupan za korištenje namjeravanim korisnicima ...  \n...Čin uvođenja smatra se implementacijom i predstavlja trenutak kad je značajno drugačiji proizvod odnosno poslovni proces prvi put dostupan za korištenje.\"\n\nU ovom prijedlogu UzP nema tog teksta, već je pojam Inovacija opisan dosta šturo.\n\nSmatram kako je radi pravedne evaluacije iznimno bitno definirati (u kontekstu softvera) što znače pojmovi \"novost za prijavitelja\" i \"proizvod uveden na tržište\". Na novoosnovanima ovi pojmovi su nebitni jer se tamo ciljaju proizvodi na TRL5, ovdje je to iznimno bitno jer se ciljaju TRL7 i više, a to prema novom TRL Assessment Guideu predstavlja otvorenu betu. \n\nČak i da se spusti (kao u prijedlogu u prošlom komentaru) zahtjev isključivo za softver na TRL6 razinu, bitno je razjasniti što znači pojam \"proizvod uveden na tržište\" zbog TRL7 i više. Inače se može dogoditi da evaluator pronađe prijaviteljev proizvod, koji je još u beta verziji, na prijaviteljevim stranicama i sruši projekt jer prema njegovom tumačenju taj je proizvod već dostupan i samim time nije novost za prijavitelja.","Primljeno na znanje","Bit će dodatno pojašnjeno u Uputama za prijavitelje i ostaloj primjenjivoj dokumentaciji."]
[10,"HRVOJE LEVENTIĆ","UPUTE ZA PRIJAVITELJE,\n3. Prihvatljivost projekta","Poštovani, \n\nimam komentare/pitanja za dvije točke u ovom odjeljku\n\n1) Točka (v) navodi koje aktivnosti unutar kojih sektora nisu prihvatljive. Nejasno mi je odnosi li se to na konkretne aktivnosti unutar tih sektora, ili uključuje i aktivnosti u razvoju proizvoda koji će se koristiti u tim aktivnostima. Na primjer, kada bi prijavili uređaj \"Pametni AI pečat\" koji će koristiti računovođe i pravnici i knjižnjičari i prodavači nekretnina, znači li to da taj uređaj nije prihvatljiv proizvod u ovom Pozivu? U ovom slučaju razvoj tog uređaja definitivno nije u sektoru prava ili računovodstvenih djelatnosti, oni su samo potencijalna ciljna skupina. \n\nVjerujem kako će to biti jedno od prvih pitanja ako se tekst poziva objavi u ovom obliku, kao što je bilo na velikom broju poziva do sada, pa predlažem da se to razjasni. Isto tako bi trebalo uzeti u obzir razvoj softverskog proizvoda - smije li takav proizvod kao ciljnu skupinu imati računovođe i pravnike?\n\nNadalje, \n\n2) Čini mi se kako se ovdje potkrala jedna nelogičnost koja isključuje sve softverske projekte iz procesa natjecanja na pozivu. Glavni problem leži u tome kako se TRL razine računaju za softverske projekte. U Pojmovniku navodite korištenje TRL Assessment Tool Guide za procjenu TRL razine proizvoda, što je pohvalno, jer za razliku od dosadašnjih uputa na pozivima, taj Guide ima specifičnu logiku procjene TRL-a za softverske proizvode.\n\nIpak, problem je što točka (f) ovog članka kaže: Provedba projekta doprinijet će razvoju najmanje jednog inovativnog proizvoda koji je novost za tržište i/ili novost u ponudi poduzeća. Dok u isto vrijeme odjeljak 4.1. kaže: \"prihvatljive su aktivnosti (razina tehnološke spremnosti - TRL 7 i više) namijenjene poticanju inovativnosti procesa i organizacije poslovanja\". Implikacija je kako u trenutku prijave projekta proizvod mora biti na razini TRL 7 i više.\n\nBudući da TRL Guide definira razinu TRL7 za softver kao: \"Beta version of the software functionalities open to end-users\", čini mi se kako kombinacija ove dvije formulacije isključuje softverske proizvode kao prihvatljive za financiranje. \n\nAko je to cilj, bilo bi dobro da se to eksplicitno navede.\n\nAko to nije cilj, onda kombinacija ove dvije upute otvara puno pitanja: \n- Ako softver mora biti dostupan krajnjim korisnicima (makar u beta verziji), kako je on onda novost u ponudi poduzeća? Kako se definira \"novost u ponudi poduzeća\"? Postoji li neki vremenski period u kojem softver smije biti dostupan krajnjim korisnicima, a da i dalje spada pod \"novost u ponudi poduzeća\"? \n- Ako softver ne mora biti dostupan krajnjim korisnicima već odabranoj grupi korisnika, onda je to \"zatvorena beta\" i to TRL Guide definira kao razinu TRL 6.\n- Je li moguće da softver u trenutku predaje projektnog prijedloga bude na razini ispod TRL7, ali da se financiraju samo aktivnosti na razini TRL7 i više? Koja je onda minimalna razina na kojoj proizvod mora biti u trenutku predaje projekta? Kako će onda izgledati evaluacija? Evaluator će otići na našu stranicu i pronaći proizvod u ponudi i reći: \"proizvod nije novost u ponudi poduzeća jer je već dostupan\"\n- Što znači beta verzija u kontekstu ovog poziva? Je li dovoljno da ga autor označi kao Beta pri objavi i smatra se u beti dok ga autor ne označi kao da je van bete? Je li dovoljna samoinicijativna procjena autora je li softver u beta verziji i kada je napustio beta verziju?\n\nSam duh poziva je poprilično jasan: Poziv želi financirati proizvode koji su izišli iz faze razvoja koncepta i spremni su za komercijalizaciju. Problem je što su za softver TRL razine puno zamućenije nego za ostale tipove proizvoda. Osim toga TRL6 i TRL7 u dokumentu su nespretno formulirane za ovakav poziv. Ovakva formulacija napravit će velik problem u samoj evaluaciji jer će prisiliti evaluatora da subjektivno \"po osjećaju\" odredi koji projekt ispunjava TRL razinu, a koji ne.\n\nRazmotrimo sljedeće scenarije - koji bi bili prihvatljivi?:\n\n- Softverski proizvod koji je završio zatvorenu beta fazu sa 100 korisnika pod NDA ugovorom\n- Poslovni softver koji već koriste 3 pilot klijenta, ali nije javno dostupan\n- Freemium proizvod s dostupnim osnovnim funkcionalnostima, dok su premium funkcionalnosti još u razvoju\n- Proizvod u punoj dostupnosti (TRL9), ali su napredne funkcionalnosti za verziju 2 u fazi zatvorenog beta testiranja (TRL6)\n- Mobilna aplikacija dostupna u TestFlight/Play Store Beta programu, ali ne i u javnim trgovinama aplikacija\n- B2B rješenje koje se prilagođava svakom klijentu, gdje osnovna funkcionalnost postoji, ali se razvijaju novi moduli\n\nGlavna razlika između softvera (pogotovo SaaS modela) i fizičkih proizvoda je u tome što je uz minimalan trošak moguće pustiti proizvod koji je efektivno TRL6 u produkciju i učiniti ga dostupnim korisnicima. Isto tako, trivijalno je pustiti nove funkcionalnosti u već dostupan softver. Nekad se to događa na tjednoj ili čak i dnevnoj bazi. Zbog toga je u modernom razvoju softvera zatvoreno beta testiranje prije javne objave iznimno bitna praksa.\n\nNadalje, u Pozivu je predviđeno financiranje inovacije procesa, a ne razvoja. To znači da su prihvatljivi troškovi onih aktivnosti koje neće mijenjati funkcionalnosti proizvoda, već samo procese. \n\nZbog toga je bitno razjasniti što znači \"novost za prijavitelja\", jer ako je proizvod dostupan u ponudi prijavitelja, onda on nije novost za prijavitelja, a trošak razvoja dodatnih funkcionalnosti kojima bi mogao postati novost za tržište ili prijavitelja nije prihvatljiv u okviru ovog poziva. Time je stopa sufinanciranja za softver puno niža, jer da bi proizvod ispunio uvjet da postane novost za prijavitelja, prijavitelj mora sam financirati razvoj funkcionalnosti koje će ga učiniti novosti. Kod fizičkih proizvoda to nije slučaj, jer proizvod na TRL7 već ima sve funkcionalnosti koje će imati i na TRL 9, samo je stvar daljnjeg testiranja i poliranja.\n\nPRIJEDLOG - Mislim da bi se većina ovih pitanja i problema riješila sa par sitnih izmjena: \n\n1) Eksplicitno razjasniti na kojoj TRL razini proizvod mora biti u trenutku PREDAJE projekta. Trenutno nigdje nije eksplicitno zabranjeno prijaviti proizvod na TRL5, jedino je jasno da aktivnosti na TRL 5 i TRL 6 neće biti financirane.\n\n2) Dozvoliti eksplicitno za softverska rješenja TRL6 razinu u trenutku PREDAJE projekta (ili kako god odlučite definirati fazu zatvorenog beta testiranja), s uputama kako dokazati TRL razinu u trenutku predaje projekta. Inače je rizik da proizvod u periodu između predaje projekta (TRL6) i evaluacije projekta \"naraste\" na TRL 7 i zbog toga projekt bude odbijen, jer evaluator ne vidi proizvod u trenutku predaje, već ga vidi u trenutnom stanju i više nije novost za prijavitelja već je javno dostupan proizvod. Kako bi se to izbjeglo, Prijavitelj će morati čekati sa javnom objavom svog proizvoda dok ne dobije rezultate evaluacije, što koči inovaciju umjesto da ju motivira.\n\n3) Razjasniti što znači \"novost za prijavitelja\" - možda najbolje u pojmovniku. Ako to znači da je proizvod novost za prijavitelja sve dok nije dosegao TRL9 iako je javno dostupan, to bi trebalo specificirati.","Primljeno na znanje","Bit će dodatno pojašnjeno u Uputama za prijavitelje i ostaloj primjenjivoj dokumentaciji."]
[11,"HRVOJKA SKOKOVIĆ HARAŠIĆ","8. Postupak odabira projekata,\n8.1.Postupak dodjele bespovratnih sredstava","Molimo pojašnjenje kriterija odabira \"Inovativnost\" s obzirom da je cijeli projekt usmjeren inovaciji.","Primljeno na znanje","Kriterij odabira \"Inovativnost\" znači da projekt sadrži inovaciju i omogućava integratoru veću dodanu vrijednost. Prema OECD Priručniku iz Osla, IV. izdanje iz 2018. godine, inovacija je novi ili poboljšani proizvod ili poslovni proces (ili kombinacija toga) koji se značajno razlikuje od prethodnih proizvoda ili poslovnih procesa poduzeća koje je poduzeće uvelo na tržište ili u upotrebu. Proizvodom se smatra dobro ili usluga (ili kombinacija toga), a poslovni proces uključuje sve osnovne aktivnosti poduzeća koje se provode u cilju stvaranja proizvoda i sve ostale popratne ili pomoćne aktivnosti. Dodatno, upućujemo vas na  kriterije za odabir operacija i pripadajuće metodologije u sklopu specifičnog cilja 1.iii odobrene od strane Europske komisje, dostupni na poveznici https://eufondovi.gov.hr/eu-fondovi/program-konkurentnost-i-kohezija-2021-2027/kriteriji-odabira-pkk-2021-2027/ u kojima je kriterij Inovativnost dodatno pojašnjen."]